Tari Cangget

Tari Cangget panèka sala sèttong penampilan tari sè èghâdhuwi sareng orèng adhât Pepadun Lampung. Tari Cangget biasana bâḍâ bân dhâddhi bâgiyân ḍâri upacara tradisional otabâ begawi sè èlaksana'aghi ka'angghuy parayaan akadhi pakabinan è masyarakat Lampung Pepadun. Saccara ghâmpang Cangget èyartè'aghi mènangka tari sè èlakoni sareng rèng binè', namong saccara lowas cangget panèka acara begawi. Begawi sareng Cangget aropa’aghi tong-sèttong sè ta’ bisa èpèsa.

 Jennis Tari 

 Cangget Nyamuk Temui, tarian sè èlampa’aghi na'-kana' ngoḍâ lakè’ ban binè’ ḍâlem sèttong upacara ngambâ' tamoy sè moljâ sè ḍâteng ka ḍaèrana.
 Cangget Bakha, tarian sè èlampa’aghi na'-kana' ngoḍâ lakè’ bân binè’ bâkto pornama otabè samarèna panèn (Upacara Panèn Aghung).
 Cangget Penganggik, tarian sè èlakoni è bâkto palantighân angghuta anyar, otabâ è bâkto paralihan ḍâ-ngoḍâ lakè' bân binè' ḍâri ghi' kènè' kantos dhâddhi rajâ. Obâ'ân status panèka èlampa'aghi sa'amponna rèng-orèng ka'ḍinto ngalakonè upacara busepei (ghâlimpo' gigi).
 Cangget Pilangan aropa’aghi tarian se ḍi-buḍi mongghu parabân sè para’ akabina, sakèng tarian panèka pantang èkalako samarèna akabin. Panèka tarian sè ḍi-buḍina bân awâkkèlè kepunyimbangan ḍâri eppa'na.
 Cangget Agung, cangget sè ètariyaghi è malem otama  upacara adhât otabâ gawi adhât, biasana è acara Begawi Cakak Pepadun otabâ naè'na penari ka tahta.

 Ghulina Tari 
Ghuliyân è ḍâlem tarian Cangget sanget saderhana bân ta' anḍi' orotan sè khusus, saèngghâ pola ghulina bisa acem-macem ḍâri pertunjukan ka pertunjukan. Namong, pola ghulina Cangget umumma aropa'aghi kenuy ngelayang, tutup malu, ukel kilat mundur, dan ngecum. Kabânnya'an ghulina Cangget coma fokus ka tanang.

Kenuy artèna ḍâlem bhâsa Lampung panèka èllang, dhinèng ngelayang èmaksod ḍâ’ ellang sè ngabbher ta’ ma'aghuli lèmbângnga. Pola ghuli sè bâḍâ èngghi panèka marenggâng tanang bân èpa'aghuli ka aḍâ' bân ka buḍi, akadhi elang. Mongghu orèng Lampung, ellang panèka kèban sè èsennengngè bân simbol è dhunnya attas.

Tari Cangget èlakoni sareng orèng lakè' bân binè', ngawâkkèlè bhân-sabbhân roma otabâ kalompo'. Ghulina lalakè’ ban bâbinè’ jughân ta’ paḍâ. Bhidhâna èbhuktèyaghi manabi bâbinè'an atari namong kalabân ghulina tanang, nangèng rèng lakè' biasana aghuna'aghi ghulina tanang bân soko.

 Angghuyyâ Tokang Tari 

 Kaèn tapis arombây koin
 Kebaya celleng
 Siger
 ghellâng mano'
 ghellâng Ruwi
 ghellâng kano
 Kalong papan jhâjhâr
 Bulu Seretei
 Tanggai
 Peneken
 Antèng
 Kaos soko bârna potè

 Sombher